# 1.1 Un problema mundial

## Glosario

## Contaminación

Definición:

  Danos ao medio ambiente provocados polo lixo, plásticos, fumes ou outros residuos prexudiciais para o mesmo.

Exemplo:

  A contaminación está destruíndo moitos ecosistemas.

## Ecosistema

Definición:

  Conxunto de seres vivos e o seu entorno natural, como montes, ríos ou praias e que constitúen unha comunidade.

Exemplo:

  Os ecosistemas son a base da vida no mundo.

# Problema mundial

A contaminación do noso ecosistema non é algo que afecte só a Galicia ou a nosa contorna máis próxima, senón que é un problema que está presente en todo o mundo. O aire que respiramos, os ríos que nos dan auga e os mares cheos de vida enfróntanse a perigos cada vez maiores debido á contaminación.

Sabías que…?

- En moitas cidades do mundo, o aire está tan contaminado que pode causar problemas graves de saúde.
- Os ríos son utilizados para tirar lixo e vertidos industriais, converténdose en lugares perigosos para os animais e para as persoas.
- Cada ano, millóns de toneladas de plástico acaban nos océanos, causando danos irreparables á vida mariña.

Para reflexionar sobre isto, analizaremos algunhas noticias que nos mostran como a contaminación está a afectar diferentes partes do mundo.

## Contaminación do aire

Dous millóns de mortes no mundo en 2019 pola contaminación do aire

## Incumprimento dos límites de polución da OMS

A maioría dos Estados non cumpre co límite de polución da OMS

## Aire contaminado

99% da poboación mundial respira aire contaminado

## Os que máis contaminan

1% máis rico da poboación contamina tanto como os dous terzos máis pobres

## Os plásticos no mar

Non hai fronteiras no mar para o plástico

## Plásticos no océano

Un océano de plástico no fondo do océano

## Auga contaminada

O drama da auga 'potábel': os encoros e lagos do mundo mostran unha importante saturación de plásticos

## Lectura facilitada

A contaminación non afecta só a Galicia. É un problema en todo o planeta.

O aire, os ríos e os mares están en perigo pola contaminación.

Sabías que…?

- Nalgúns lugares, o aire está tan sucio que fai mal para a saúde.
- Moitos ríos teñen lixo e vertidos de fábricas. Isto dana aos animais e ás persoas.
- Cada ano, millóns de plásticos acaban no mar e fan moito dano aos animais mariños.

Fíxate nas seguintes noticias.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)