# 5. Conclusión

# Presentación

Chegados a este punto, tedes que dar a coñecer o produto realizado co voso equipo. A vosa presentación deberá:

## Seguir estas normas:

- Duración: 5 minutos
- Idioma da presentación: en galego.

## Debemos dar resposta ás seguintes cuestións:

- Presentámonos
- Explicamos o noso proxecto.
- Ensinamos as personaxes.
- Explicamos o escenario do videoxogo e porque o escollemos.
- Explicar a quen vai dirixido o xogo.
- Explicar a finalidade do noso xogo e a súa relación co ODS15.
- Comentar algunhas, alo menos dúas, dificultades que nos atopamos.
- Indicar dúas cousas que aprendemos.

Estas son algunhas opcións para realizar a vosa presentación.

## PRESENTACIÓN DIXITAL

A nosa recomendación é que realicedes unha presentación no LibreOffice Impress. Pero se preferides facelo dalgunha outra forma, adiante! O único que debedes respectar son os contidos que se vos piden.

## CARTEL EXPLICATIVO OU MURAL

Pódese empregar este formato elaborando un mural coas achegas impresas ou manuais e documentos cos que elaborastes o voso texto proxecto.

## PODEMOS PRESENTAR O XOGO

Se nos deu tempo de realizar o noso proxecto en Scracht podemos compartilo cos compañeiros para que o proben. Podemos compartir o enlace.

## VÍDEO VIRAL PARA MOTIVAR

Se optastes por crear unha narrativa para desenvolver un vídeo sobre a contaminación, poderedes gravalo vós mesmos empregando o guión e a narrativa traballada nos días anteriores.

Aínda que é unha das opcións máis complexas, podedes realizar a gravación cos vosos portátiles e editar o vídeo empregando a aplicación Kdenlive, dispoñible en Aplicativos > Son e Vídeo > Kdenlive.

## Lectura facilitada

- Que temos que facer agora?

Agora é o momento de presentar o voso traballo en equipo. A presentación debe:

- Seguir estas normas:

Durar 5 minutos.

Facerse en galego.

- Que temos que contar na presentación?

1. Dicimos quen somos.
2. Explicamos o noso proxecto.
3. Ensinamos as personaxes que creamos.
4. Contamos como é o escenario do xogo e por que o escollemos.
5. Dicimos a quen vai dirixido o xogo (nenos, maiores…).
6. Explicamos para que serve o xogo e como está relacionado co ODS15 (protexer a natureza).
7. Falamos de polo menos dúas dificultades que tivemos.
8. Contamos dúas cousas que aprendemos.

- Como podedes facer a presentación?

Podedes escoller unha destas formas:

- Presentación dixital:
  Facédea co programa LibreOffice Impress no ordenador.
- Cartel ou mural:
  Preparade un cartel con debuxos, textos e imaxes do voso proxecto.
- Xogo presentado directamente:
  Se fixestes un xogo dixital, podedes ensinar o enlace e explicar como funciona.
- Vídeo motivador:
  Se creastes unha historia para un vídeo, podedes gravalo cos portátiles e editalo usando o programa Kdenlive.

## Audio

audio/mpeg

# Usamos o LibreOffice Impress

É hora de traballar coa aplicación de presentacións de LibreOffice Impress. Tedes o vídeo máis abaixo por se precisades velo.

Como xa se explicou o obxectivo é explicar ao resto de persoas da aula o que se fixo e dar resposta a todas as cuestións que se indicaron no apartado anterior.

## Lectura facilitada

Xa vistes un vídeo sobre a aplicación LibreOffice Impress.

É hora de poñer en práctica todos eses coñecementos.

Elaborade a presentación do traballo.

Tedes o vídeo máis abaixo por se precisades velo de novo.

## Audio

audio/wav

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)