# 4.4 Contido extra: Probemos a facelo

# Contido extra

Scratch é unha ferramenta de programación moi sinxela que nos permite crear videoxogos de forma creativa. Neste proxecto, aprenderemos os primeiros pasos para dar vida ás nosas personaxes e ao noso escenario.

## Entrar en Scratch

- Accede á páxina de Scratch: scratch.mit.edu.
- Inicia sesión ou crea unha conta se aínda non tes unha.
- Fai clic en "Crear" para empezar un novo proxecto.

## Crear o escenario

Na parte inferior dereita, fai clic no botón de "Escenarios".
Podes:

- Escoller un fondo xa creado da galería de Scratch.
- Subir unha imaxe do escenario que creaches na ficha ou debuxar o teu propio.

Asegúrate de que o escenario reflicte o ecosistema que queres protexer (un monte, unha praia, un río, etc.).

## Engadir as personaxes

Na parte inferior dereita, fai clic no botón de "Personaxes".
Podes:

- Escoller personaxes da galería de Scratch.
- Crear os teus propios personaxes debuxándoos.
- Subir imaxes das personaxes que deseñaches.

Cada personaxe terá un papel importante na historia que queres contar.

## Personalizar as personaxes

Fai clic sobre cada personaxe para engadir accións:

- Cambiar a cor, tamaño ou posición.
- Asegúrate de que cada personaxe se axuste ao escenario.

## Gardar o proxecto

Non esquezas facer clic en "Guardar" para non perder o teu traballo.

## Lectura facilitada

Scratch é unha ferramenta moi sinxela para aprender a programar e crear videoxogos. Neste proxecto, imos aprender os primeiros pasos para crear as nosas personaxes e o escenario.

## 1. Como entrar en Scratch

- Vai á páxina: scratch.mit.edu
- Inicia sesión ou crea unha conta nova.
- Preme en "Crear" para comezar un proxecto novo.

## 2. Como crear o escenario

- Na parte inferior dereita da pantalla, preme no botón de "Escenarios".
- Podes escoller un fondo da galería, subir unha imaxe ou debuxar o teu propio fondo.
- O fondo debe representar un ecosistema: monte, praia, río, etc.

## 3. Como engadir as personaxes

- Na parte inferior dereita, preme no botón de "Personaxes".
- Podes escoller unha personaxe da galería, debuxala ou subir unha imaxe que creaches ti.
- Cada personaxe debe ter un papel na historia que vas contar.

## 4. Como personalizar as personaxes

- Preme sobre a personaxe para cambiar a cor, o tamaño ou a posición.
- Asegúrate de que cada personaxe encaixa ben no escenario.

## 5. Como gardar o proxecto

- Preme en "Gardar" para non perder o traballo feito.

## Audio

audio/mpeg

# Como funciona scratch

## Lectura facilitada

Aquí podes ver un videotitorial de scratch.

# Exemplo de xogo

## Salvar Baía Cristina

## Salvar a praia

## Lectura facilitada

Aquí podes atopar xogos de exemplo sobre salvar unha praia

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)