# 2.2 Sumamos información

# Sumamos información

Despois de facer esta tormenta de ideas é importante ter algúns datos a maiores para saber si estamos preparados para facer o proxecto de videoxogo e facer un par de lecturas interesantes sobre a historia dos videoxogos en Galicia.

Como é lóxico en Galicia hai moitos xogadoras e xogadores de distintos tipos de videoxogos pero, vós sabedes que tamén hai creadores de contidos aínda que os seus traballos non sexan tan coñecidos? E mulleres moi vinculadas con este traballo?

Aquí van dous exemplos:

Luz Castro, enxeñeira informática que é a presidenta de Videoxogo.gal unha asociación sen ánimo de lucro que nace como espazo de encontro, visibilización de tódolos profesionais e empresas creadoras de videoxogos e contidos interactivos de Galiza.

Inés Mirás, especialista en composición de música para videoxogos. Ela sempre fai unha grande aposta pola música tradicional galega nos traballos que presenta.

Por último, a xeito de curiosidade deixámosvos información variada sobre os videoxogos galegos.

## Lectura facilitada

É importante ter algúns datos a maiores para saber si estamos preparados para facer o proxecto de videoxogo

En Galicia hai moitos xogadoras e xogadores de distintos tipos de videoxogos.

Sabedes que tamén hai creadores de contidos?

E mulleres moi vinculadas con este traballo?

Dúas lecturas interesantes sobre a historia dos videoxogos en Galicia son:

Luz Castro, enxeñeira informática que é a presidenta de Videoxogo.gal

Inés Mirás, especialista en composición de música para videoxogos. Ela sempre fai unha grande aposta pola música tradicional galega nos traballos que presenta.

Por último, tedes información variada sobre os videoxogos galegos.

## Audio

audio/mpeg

# Le as noticias

## Entrevista a Luz Castro sobre os videoxogos en Galiza

O sector galego dos videoxogos está nun momento moi efervescente

## Entrevista a Inés Mirás sobre a música galega nos videoxogos

Necesitamos contar con mais referencias de videoxogos en galego

Coñeciades a estas dúas mulleres?

Tiñades idea de que en Galicia avanzamos moito en referencia aos videoxogos?

# Os videoxogos galegos

## Videoxogos en galego

Xogando en galego

Dentro da páxina de AGalega. gal, no apartado de Xeración Z podes atopar o apartado de entretemento: Xogando en galego no que Ángela Triana e Jon Amil, fan un percorrido en pequenas pílulas polos videoxogos que se poden xogar en galego, que vai desde aventuras gráficas de estilo clásico a crebacabezas coloristas, pasando por xogos de condución, naves e carrilanas.

Dirección e música: Iago Gordillo

Ilustracións: Lara Portela

Ano de produción:2024

## Base de datos do videoxogo galego

Base de datos do videoxogo galego é unha páxina web onde se recolle a gran variedade de videoxogos que hai en galego con moita e variada información sobre os mesmos.

## Museo do videoxogo de Galicia

A fundación Museo do Videoxogo de Galicia é a primeira fundación en España dedicada en exclusiva a historia do videoxogo. Constituída o 2 de marzo de 2020, o 20 de xullo de 2020 foi recoñecida como Fundación de Interese Galego pola Consellería de Cultura e Turismo da Xunta de Galicia.

Esta entidade xurde a partir da necesidade de reivindicar o videoxogo como unha forma de cultura e de arte, vencellado coas virtudes da faceta lúdica do ser humano. Un medio de comunicación, expresión e creación, así como unha ferramenta educativa no sentido máis amplo da palabra.

Pincha aquí para obter máis información.

## Lectura facilitada

Videoxogos en galego

Xogando en galego

Dentro da páxina de AGalega. gal, no apartado de Xeración Z podes atopar o apartado de entretemento: Xogando en galego.

Ángela Triana e Jon Amil, fan un percorrido en pequenas pílulas polos videoxogos que se poden xogar en galego, que vai desde aventuras gráficas de estilo clásico a crebacabezas coloristas, pasando por xogos de condución, naves e carrilanas.

Dirección e música: Iago Gordillo

Ilustracións: Lara Portela

Ano de produción:2024

Base de datos do videoxogo galego

Base de datos do videoxogo galego é unha páxina web onde se recolle a gran variedade de videoxogos que hai en galego.

Museo do videoxogo de Galicia

A fundación Museo do Videoxogo de Galicia é a primeira fundación en España dedicada en exclusiva a historia do videoxogo.

Foi recoñecida como Fundación de Interese Galego pola Consellería de Cultura e Turismo da Xunta de Galicia.

Esta entidade xurde a partir da necesidade de reivindicar o videoxogo como unha forma de cultura e de arte, vencellado coas virtudes da faceta lúdica do ser humano. Un medio de comunicación, expresión e creación, así como unha ferramenta educativa no sentido máis amplo da palabra.

Pincha aquí para obter máis información.

## Audio

audio/mpeg

# Introducción ao scratch

Para que lles serve as rapazas e rapaces o scratch?

Scratch é unha ferramenta de programación moi sinxela coa que se poden crear sinxelos videoxogos, pero non só iso, con este programa aprenderedes a mellorar a vosa expresión, organizar os pensamentos, resolver o reto proposto a través dunha secuencia ordenada de instrucións desenvolvendo principalmente estratexias cognitivas de análise, representación, planificación e organización entre outras.

## Lectura facilitada

Scratch é unha ferramenta de programación moi sinxela.

Podemos crear sinxelos videoxogos.

Podes mellorar o túa expresión, organizar as ideas e resolver o reto

Permítenos representar, planificar e organizar.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)